Dunasziget Község Önkormányzata Képviselő-testületének

8/2020. (VII.17.) Önkormányzati rendelete

a 2019. évi költségvetés zárszámadásáról

Dunasziget Község Önkormányzata Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el.

1. §

(1) A képviselő-testület az Önkormányzat 2019. évi költségvetésének

a) Kiadásai teljesítését 426.843.520 forintban állapítja meg. A kiadási főösszegen belül

a költségvetési kiadások teljesítése 420.949.801 Ft,

a finanszírozási kiadások teljesítése \_\_5.893.719 Ft.

b) Bevételek teljesítését 472.647.342 forintban állapítja meg. A bevételi főösszegen belül

a költségvetési bevételek teljesítése 216.379.977 Ft,

A finanszírozási bevételek teljesítése 256.267.365 Ft.

(2) Az önkormányzat teljesítésének költségvetési mérlegét az 1. számú melléklet, működési-felhalmozási mérlegét a 2. számú melléklet tartalmazza.

(3) Az önkormányzat eszközeinek és forrásainak az alakulását mutatja be a 9. számú melléklet (Mérleg), az önkormányzat részesedéseinek és a részesedésekből adódó kötelezettségeit a 10. számú melléklet tartalmazza. Az eredménykimutatást a 12. számú melléklet, a vagyonkimutatást a 13. számú melléklet tartalmazza, az immateriális javak, tárgyi eszközök befektetett eszközök állományának változásait a 16. számú melléklet mutatja be.

(4) A költségvetési kiadások teljesítését kötelező, önként vállalt és állami feladatok szerinti bontásban az alábbiak szerint állapítja meg:

a) kötelezően ellátandó 320.004.283 Ft,

b) önként vállalt \_86.541.996 Ft,

c) állami feladatok \_20.297.241 Ft.

(5) A költségvetési bevételek teljesítését kötelező, önként vállalt és állami feladatok szerinti bontásban az alábbiak szerint állapítja meg:

a) kötelezően ellátandó 416.278.583 Ft,

b) önként vállalt \_54.589.369 Ft,

c) állami feladatok \_\_1.779.390 Ft.

(6) Az önkormányzat kiadásainak és bevételeinek teljesítését jogcímek szerinti bontásban a(z) 3-6. számú mellékletek szerint, kormányzati funkciók szerinti bontásban a 14. számú melléklet szerint hagyja jóvá a képviselő-testület. A pénzeszközök változásait a 15. számú melléklet mutatja be.

2. §

(1) A képviselő-testület az Önkormányzat irányítása alá tartozó költségvetési szervek engedélyezett létszámát az alábbiak szerint határozza meg:

Dunasziget Község Önkormányzata 11 fő.

(2) Az Önkormányzatnál a közfoglalkoztatottak átlaglétszámát 3 főben állapítja meg a képviselő-testület.

3.§

A Képviselő-testület a beruházási-fejlesztési kiadások teljesítését 274.067.290 forintban hagyja jóvá a képviselőtestület az 7. számú melléklete szerint.

4. §

(1) Az Önkormányzat 2019. évi jóváhagyott pénzmaradványát 45.803.822 forintban állapítja meg a Képviselő-testület a rendelet 11. számú melléklete szerint.

(2) A Képviselő-testület az áthúzódó kötelezettségek 2019. évi teljesítését és a következő évek tervadatait a 8. számú melléklet állapítja meg.

5. §

Tartalék összeget nem állapít meg a képviselő-testület, mivel feladattal terhelt a pénzmaradvány.

6. §

Ez a rendelet a kihirdetést követő napon lép hatályba, azonban rendelkezéseit 2019.01.01. napjától kell alkalmazni.

 Cseh Benjamin Csaba s.k. Dr. Zámbó Tibor s.k.

 polgármester jegyző

A rendelet kihirdetve 2020. 07. 17.

Dr. Zámbó Tibor s.k.

 jegyző